6-MA’RUZA
Qattiq jism lazerlari

     Qattiq jism lazerlariga misol sifatida yoqut, ittriy – alyuminiy granati (IAG) va shisha lazerlarini ko’rsatish mumkin. Aktiv ionlar kristallik yoki amorf jismlar panjaralariga aralashma sifatida kiritiladi. Qattiq jismlar lazerlarining aktiv moddalari uch va turt energetik sathlidir. Qattiq jism lazerini ishlatish qulay, oson va quvvati juda katta. Lazerlarning taraqqiyoti umuman qattiq jism lazerlaridan boshlangan. Bu tipdagi lazerlar amalda keng qo’llaniladi. Ayrim qattiq jism lazerlarini batafsil qarab chiqamiz.

     Yoqut lazeri. Yoqut kristalli Al2O3–Sr2O3 aralashmasidan iborat bo’lib, geksogonal (romboedrik kristallik panjarasiga ega) kristallik sistemasiga kiradi. Bu kristall   bir   o’qli, optik jihatdan anizotropik,   qattiqligi   jihatidan   olmosdan keyin turadi. Yoqut kristallining asosini   Al2O3–ko​rund (sapfir) tashkil etib, optik jihatidan  tiniqdir. Sindirish ko’rsatkichi 1,76 ga teng. Sapfirning tarkibiga 0,05% xrom oksidi qo’shilsa, u qizg’ish   rangli yoqut kristallini hosil qiladi. Yoqut kristallida alyuminiy (Al3+) ioni xrom ioni (Sr3+) bilan o’rin almashadi. Kristalldagi   xrom ionlarining konsentrasiyasi N=21019sm–3 tashkil qiladi. Xrom oksidining konsentrasiyasini oshira borishi   rubin     kristalining (rangini) tusini o’zgartiradi, ya’ni 8% Sr2O3 dan oshishi bilan qizil yoqut kristali   yashil    rangli  kristalga   o’zgaradi.

     Lazerlarda ishlatiladigan qizg’ish rangli   yoqut kristalining optik xususiyati va spektroskopiyasi  ancha   yaxshi   o’rganilgan. Yoqut  kristalining ikkita kuchli yo’l – yo’l yutilish spektri ko’zga ko’rinadigan spektral oraliqda joylashgan. Yoqut kris​talining optik spektri xrom ionining energetik sathlari  .orasidagi o’tish bilan bog’langan.  39–rasmda yutilish spektri keltirilgan. 

39- rasm. Yoqut kristallining yutilish spektri

     Yutilish spektri asosiy energetik sathdan yuqorida joylashgan ikkita energetik sathlarga o’tish bilan aniqlanadi, ya’ni 4A2→4F12. O’sha o’tish optik damlash sifatida ishlatiladi.

     10a–rasmda esa xrom ionining sodda va ishlatiladigan ener​getik sathlari tasvirlangan. Shuni xam aytish kerakki, kat​ta to’lqinli yutilish yo’lining qanotida kuchsiz, ammo yaqqol R, yutilish chizig’i ham mavjud. Uy haroratida o’sha R, yuti​lish chizig’ining spektral kengligi 16sm–1 ga teng. Yutilish spektrining hosil bo’lishi xrom ionining asosiy energetik sathdan yuqorida joylashgan 2Ye energetik sathga o’tishi bi​lan tushuntiriladi. Oktaedrik kristall maydoni ta’sirida 2Ye sath ikkita energetik sathlarga parchalangan va energetik sathlar oralig’i 29sm–1 ni tashkil etadi. 77K da 2Ye ning noziq strukturasi kuzatiladi va ikki chastotali lazer nurlanishini hosil qiladi. Past temperaturada lyuminessensiya nurlanish spektri ham ikkita spektral chiziqni hosil qiladi. Uy haroratida (300K) lyuminessensiya chizig’ining spektral kengligi 11sm–1 ni va 71K da esa 0,1sm–1 ni tashkil qiladi. 2Ye ener​getik sath megastabil holat bo’lib elektronning yashash vaqti 300K da τcp=2,9ms, 77K da esa 4,3mks. Ye energetik sathda 2A energetik sathga qaraganda yashash vaqti kichik, bu esa Ye metastabil holatda inversion ko’chganlik zichligini oshiradi. Xrom ionning asosiy energetik sathi 4A2 ham ikkita energetik sathga ajralgan va  bu   energetik sathlarning oralig’i 0,39sm–1 ga teng.


     Yoqut lazeri birinchi marta 1960 yilda ishga tushirildi va hozirgi kunda ham u o’ziga diqqat – e’tiborini jalb qilib kelmoqda. Bu lazer ko’zga ko’rinadigan kogerent yorug’lik (λ=694,3nm) nurini chiqaradi. Yoqut kristalidan sterjen (qalamcha) tayyorlandi va sterjenning kesimlari juda silliq o’zaro parallel bo’ladi. Yoqut kristali panjarasida joylashgan xrom atomining energetik sathlari 10 a- rasmda tasvirlangan. Xrom ionlarini ug’otish uchun optik damlashlan foydalaniladi. Chaqmoq lampasidan tarqalayotgan boy spektrli yorug’lik nurlari Yoqut kristalida yutilib, xrom ionlarini asosiy energetik sath 4A2 dan 4F2 va 4F1 sathlarga ko’chiradi. Ionlarning uchinchi energetik sathdan ikkinchi energetik sathga o’tish ehtimoli katta. (W32=0,6∙108s–1) bo’lgani uchun ionlar tezda nurlanmasdan ikkinchi sathga tushadi. Ye energetik sath ikkita 2A va Ye alohida – alohida energetik sathlardan tashkil topgan. Uy haroratida uyg’ongan ionlar Ye2→4A2 o’tishi λ=694,3nm, lyuminessensiya nurlanishini hosil qiladi va spektrning kengligi 

, kvant energetik o’tishlarining kesimi σ=2,5∙10–20sm–1 va foton energiyasi hv=2,8∙10–19J. Lazer nurlanishi 2A→4A2 va Ye2→4A2 o’tishlarda kuzatiladi.

     Yoqut lazeri generasiyasining quyi chegarasini aniqlashni qaraymiz. Generasiyaning quyi chegarasiga mos kelgan inversion ko’chganlikning qiymati 

 ga teng. Yoqut sterjenining uzunligi 5sm, diametri 0,8sm. Agar chaqmoq lampasining 10% yorug’lik energiyasi, Yoqut kristalining yutilish spektriga mos kelganda, yorituvchi sistemaning effektivligi 20% ni tashkil qilsa, lampaning elektr energiyasidan yorug’lik energiyasiga aylantirishning effektivligi 50% ni tashkil  qiladi, u holda generasiyaning quyi chegarasini hosil qiluvchi chaqmoq lampasining energiya zichligi quyidagicha topiladi:

.                             (2.2.1)

Farz qilaylik, inversiya hosil qilgan aktiv Yoqut sterjenning ixtiyoriy nuqtasida, spontan ravishda nurlanish boshlansin. Nurlanish tartibsiz turli yo’nalishlar bo’ylab tarqaladi, ulardan biri albatta sterjenning o’qi bo’ylab yoki o’qiga parallel yo’nalishda ham tarqaladi. Sterjenning o’qiga burchak ostida yo’nalgan yorug’lik fotonlari aktiv sterjendan chiqib yo’qoladi va generasiyada qatnashmaydi. Aktiv sterjenning o’qi bo’ylab tarqalayotgan yorug’lik yo’lida uchragan aktiv markazlarni majburiy nurlantirib kuchayadi. Elektromagnit to’lqinning amplitudasi maksimum (botiq va qavariq) nuqtalarida aktiv markazlar jadal sur’atlar bilan bo’shaydi. Generasiya boshlanishi spontan nurlanishdan boshlanib, keyin majburiy nurlanish kuchayib, spontan nurlanish juda kuchsizlanib qoladi. Kuchaygan yorug’lik aktiv sterjendan chiqib, rezonator ko’zgulariga tushadi va ko’zgulardan qaytib yana aktiv sterjenga kiritiladi, natijada ikki ko’zgu oralig’ida turg’un to’lqin hosil bo’ladi. Aktiv sterjenning ikki kesimidan chiqayotgan yorug’lik to’lqinlari qarama – qarshi tomonlardagi ko’zgulardan bir necha yuzlab marta qaytib, aktiv sterjen orqali o’tib, oxiri rezonator oralig’ida katta energiyali 

monoxfromatik yorug’lik to’planadi va qaytarish koeffisiyenti kichik bo’lgan ko’zgu orqali tashqariga lazer nuri bo’lib tarqaladi (40-rasmga qarang). Rezonatordan chiqayotgan lazer nurlanishini kuzatish uchun oq qog’ozdan ekran yasab, nur yo’liga qo’yib ekranning yo`zida yarqillagan qizil rangli dog’ni ko’rish kifoya. Xavfsizlik texnikasiga ko’ra lazer nurlarini bevosita ko’z bilan qarab ko’zatish mumkin emas, hattoki kog’oz ek​ran yaltiroq bo’lmasdan diffo`ziyali qaytaradigan bo’lishi lozim.

     Lazer nurlanishining vaqtli rejimini ko’zatishda fotoele​ment yoki foto ko’paytirgich bilan ossillograf dan foydalaniladi (41-rasm). Lazer nurini svetofiltrlar yordamida   kuchsizlantirib, 


[image: image7]
fotoelement ekraniga yo’naltiriladi va ossillo​graf ekranida kuzatish olib boriladi. Yoqut lazerining intensivligi vaqtga bog’liq ravishda tartibsiz o’zgaradi. Nurlanish generasiyasi alohida–alohida impulschalardan iborat bo’lib, u impulschalar intensivligi, ketma-ketligi, vaqt in​tervali va chastotasi (modalar tarkibi) ham tartibsiz o’zgaradi. Lazer nurlanishining shu xildagi ko’rinishini “erkin” generasiya rejimi deb ataladi. 42-rasmda Yoqut lazerining pichkali rejimi keltirilgan. Har bir lazer nurlanishining intensivligi optik damlash quvvatiga bog’liq ravishda o’zgaradi va impulschalar soni yuzta va undan ham ko’p bo’lishi mumkin. Har bir pichkaning nurlanish vaqti qisqa bo’lib, bir mikrosekund atrofida bo’ladi, lekin ularning intensivligi biridan ikkinchisiga o’tganda tartibsiz o’zgaradi, shuningdek orasidagi masofa ham tartibsiz o’zgaradi. Chaqmok lampasining nurlanishi impulsli nurlanish bo’lib, nur​lanish muddati bir necha yuz mikrosekunddan bir necha millisekundgacha uzluksiz davom etadi.

Yokut lazerining spektri Fabri-Pero interferometri yordamida o’rganiladi. 43-rasmda yoqut lazeri generasiyasining interferogrammasini, spektrini foto kamera yordamida yozish ko’rsatilgan. Interferogrammadan ko’rinadiki, yoqut lazeri nurining spektri ko’p aksial modali generasiyadan tashkil topgan. Generasiya spektrining vaqtga bog’liq o’zgarishidan ko’​rinadiki, spektr tarkibi impulchadan impulsgacha o’tganda o’zga​radi. Yoqut kristalidagi xrom ionlarining lyuminessensiyasi bir jinsli spektral kengaygan aktiv moddalar bo’lib yakka aksial modali generasiyani hosil qilishi kerak. Generasiyaning quyi chegarasiga yaqin bo’lgan damlash energiyasida   yakka modali generasiya hosil bo’ladi. Damlash energiyasini oshirish bilan aksial modalar soni ham ko’paya boradi va to’yinish qiymatiga erishadi. Lazer nurlanishining spektral kengligi damlash energiyasiga bog’liq bo’lmay qolgan holni spektral to’yinish deb yuritiladi. Ko’pchilik  aksial modalarning generasiya chiqishiga sabab rezonator ko’zgulari oralig’ida turg’un to’lqin elektr maydonining bir jinsli bo’lmagan taqsimoti va u maydonning aktiv markazlarini notekis bo’shatishdir. Ikkinchidan chakmoq lampasi ishlagandan keyin undan ajralib chiqqan yorug’lik issiqlik energiyasi  hisobiga   aktiv modda qiziydi va spektr kengligi o’zgaradi. Rezonator   ko’zgularining   mexanik tebranishi kabi sabablar ham moddalar sonining o’zgarishiga va impulschali generasiyaning paydo bo’lishiga olib keladi.

     Yoqut kristalidan chiqayotgan lazer nuri dastasining kesimi odatda ko’p sonli ingichka va bir–biriga bog’liq bo’lma​gan “ipchalardan” iborat bo’lib, har birining diametri 100 mikronlar atrofida bo’ladi. Shu sababli lazer nurining tarqalish burchagi nazariy jihatdan aniqlanadigan λ/D (D–lazer nuri dastasining diametri) qiymatidan o’n marta katta bo’ladi Rezonatorning alohida konstruksiyasini va optik jihatdan yuqori darajada sifatli yoqut kristalini tanlab, ko’ndalang bir modali generasiyaga erishilsa, generasiyaning sochilish burchagi nazariy hisobga yaqin bo’ladi. Erkii rejimda ishlaydigan yoqut lazerining har bir impulsining quvvati 20kVt ni tashkil qilsa, to’la energiyasi 100Joulgacha bo’ladi. Gigant impulsli lazerning bir impulsi 100MVt ni tashkil etadi (impuls generasiyasining vaqti 10–20 nanosekund davom etadi). Agar impuls generasiyasi yana qisqa bo’lib 10 pikosekund davom etsa, quvvati gigavattni tashkil etadi. Shunday qilib, yoqut lazeri ko’p modali erkin rejimda va gigant impulsli rejimda ishlaydi.

Neodim lazeri. Ittriy–alyuminiy granati va kalsiy volframat kristallariga, shuningdek, shisha tarkibiga uch marta ionlashgan neodim atomi kiritilsa, ular aktiv modda bo’lib xizmat qiladi. Ittriy–alyuminiy granat kristali qisqacha IAG (YAG:Nd3+=Y3Al2O12:Nd2O3) lazeri nomi bilan yuritiladi. IAG kristalida uch marta ionlashgan neodim atomi uch marta ion​lashgan ittriy atomi bilan o’rin almashadi. Kalsiy volframat kristali (CaWO4) va shisha tarkibida ham neodim oksidi (Nd2O3) aralashma sifatida ishtirok etadi. Neodim ioni IAG kristalida, CaWO4:Nd3+ va shishada to’rt ener​getik sathli aktiv markaz bo’lib hisoblanadi. To’rt energetik sathli aktiv moddalar uch energetik sathli aktiv moddalardan qator ustunliklarga ega. 
· To’rt energetik sathli aktiv moddalarda inversiya hosil qilish ancha oson va inversion ko’chlanganlik kam energiya talab qiladi. 

· To’rt energetik sathli lazerlar generasiyasining quyi chegarasi uch energetik sathli lazerlar generasiyasining quyi chegarasidan ancha past. 

· To’rt energetik sathli aktiv moddalarning pastki birinchi energetik sathi hamisha bo’sh bo’ladi, chunki birinchi sathdan nolinchi energe​tik sathga o’tish ehtimoli juda katta (10+12–10+14s–1). 

Op​tik damlash energiyasi juda kichik qiymatga ega bo’lganda ham ikkinchi energetik sathda uyg’ongan ionlar hosil bo’ladi va inversiya kuchlanganlikni ta’minlaydi.

     Neodim ionining IAG kristalidagi energe​tik diagrammasi 44-rasmda keltirilgan. 4F3/2→4I1/2 (λ=1060nm) kvant energetik o’tishi lazer nurlanishini hosil qiladi. Lazer nurlanishining kvant o’tishi kesimi σ=8,8∙10–19sm2, 4F3/2 sathda yashash vaqti τsp=0,55∙10–3s va neodim ionlarining umumiy soni NΣ=6∙10–19sm–3. Shu ionlarning deyarli barchasi 4I9/2 energetik sathda joylashgandir. Birinchi energe​tik sath 4I11/2 asosiy (nolinchi)   energetik   sathdan  (4I9/2 dan) 2111sm–1 yuqorida joylashgan va o’shanga asosan 4I11/2 energe​tik sathda inversion ko’chganlik yexr(–ε/kT) taqsimotiga itoat qiladi va shu sababli birinchi sath hamisha bo’sh turadi.

44- rasm.  IAG    kristalldagi      neodim      ionining   energe​tik sathlari diagrammasi.
      Neodim ionining IAG kristalidagi lyuminessensiya spektrining shakli Lorens funksiyasini ifodalaydi va bir jinsli spektral kengayishiga ega. 

     Uy haroratida lyuminessen​siya spektrining kengligi Δv=6,5sm–1 ni tashkil etadi. Neodim ionining 4F3/2 →4I11/2 kvant o’tishi kesimi yoqut kris​talidagi xrom ionini ener​getik o’tish Ye2→4A2 kesimidan 75 marta kattadir. Shunga ko’ra IAG lazerining genera​siya quyi chegarasi past va bu lazer uzluksiz rejimda ham yaxshi ishlay oladi.

     IAG–lazeri generasiyasining quyi chegarasini aniqlash va baholash mumkin. Faraz qilaylik, quyidagi parametrlar berilgan bo’lsin: rezonator uzunligi L=50sm, yo’qotish koeffisiyenti γ=10%, lyuminessensiya spektrining kengligi Δv=6sm-1 = 6,3∙1010Gs, spontan nurlanish vaqti τsp=5,5∙10–4s,   kristallning   sindirish ko’rsatkichi 

; to’lqin uzunligi λ=1,06mkm, fotonning rezonatorda yashash vaqti. Avval generasiyaning kuyi chegarasiga mos kelgan inversiyani aniqlaymiz. Buning uchun (1.8.30) formuladan  foydalanamiz:

kattaliklarni   yuqoridagi   formulaga   qo’yib,   generasiyaning quyi chegarasiga mos inversion kuchlantirishni topamiz:

.               (2.2.2)

Chaqmoq lampasining yorug’lik energiyasidan 5% IAG kristalini yutilish spektriga to’g’ri kelsin, o’sha yorug’likning 5% ini kristall yutadi, lazer nurlanish chastotasining damlash nurlanish chastotasiga nisbati 0,5 ga va chaqmok lampasi​ning effektivligi (chaqmoq lampasidan chiqadigan yorug’lik energiyasining lampa bergan elektr energiyasiga nisbati) 0,5 ga teng deb qaraymiz. Ushanda generasiyaning quyi chega​rasini ta’minlovchi lampaga berilgan elektr energiya zichligi quyidagicha aniqlanadi:

Generasiyaning quyi chegarasi yoqut lazeri generasiyasining qu​yi chegarasiga nisbatan ming marta kichik energiyani talab qiladi. Shisha lazeri. 45-rasmda shisha Nd aktiv moddasining energetik sathlari diagrammasi, 4I11/2 va 4I9/2 energetik sathlar oralig’i 1950sm–1 ni tashkil qiladi. 

45- rasm.  Shisha tarkibiga kiritilgan neodim  ionining energetik sathlar diagrammasi.

     Lyuminessensiya spektrining spekt​ral kengligi 300sm–1  ga teng va u IAG kristali spektral kengligidan qarayib 50 marta kattaroqdir. Shisha: Nd lyuminessensiya spektri bir jinsli bo’lmagan spektral kengayishga ega chunki har bir neodim ioni bir-biridan turlicha atomlar bilan kurshab olingan va neodim ioni atrofidagi elektr, mexanik kuchlari ham turlicha. Har bir neodim ioni​ning energetik sathlari o’sha kuchlar va elektr maydonlari ta’sirida turli qiymatlarda siljiydi. Neodim ionlari nurlanganda nurlanish chastotasi bir-biridan farq   qiladi.   
     Yig’indi nurlanishlar chastotasi lyuminessensiya spektrining kengligini hosil qiladi. Har xil tipdagi neodim atomlar to’plamining bir jinsli bo’lmagan lyuminessensiya nurlanishini hosil qiladi. Demak, shisha Nd3+ aktiv moddasining spontan lyuminessensiya nurlanish spektri har xil tipdagi bir jinsli spektral chiziqlar to’plamidan tashkil topgandir. Neodim shisha lazeri generasiya chastotasini dispersiyali rezonator yordamida silliq va ketma-ket o’zgartirish qobiliyatiga ega. Odatda dispersiyasiz rezonatorda neodim shisha   lazeri generasiyasining spektral kengligi Δvgen=10÷100sm–1 ni tashkil etadi. Generasiya spektri keng va stukturalidir. Spektr strukturasi rezonator ko’zgularining plastinkalari selektor kabi ishlagani sababli hosil bo’ladi. Agar ko’zgu plastinkalarining selektorligi yo’qotilsa lazer spektri deyarli strukturasiz keng yalpi spektrdan iborat bo’ladi. Shisha neodim atomining 4F3/2 energetik sathda yashash vaqti τsp=3∙10–4s, generasiyaning quyi chegarasidagi inversion kuchirish soni Np=9∙1015sm–3 ni tashkil qiladi. Shisha lazerining spektral kengligi katta bo’lgani tufayli moddalar sinxronizmi rejimida ishlaydi va qisqa muddatli alohida-alohida impulsli generasiya nurlanishini (10–11–10–12s) hosil qiladi. O’sha rejimdagi generasiya quvvati 1013Vt ni tashkil qiladi
40-rasm.Yoqut aktiv  kristalida   .majburi o’tish hisobiga lazer nurining hosil bo’lish sxemasi.











41-rasm.Yoqut lazerining tuzilishi va vaqt rejimini kuzatish sxemasi.� EMBED Equation.3  ���-rezonator ko’zgulari , L-chaqmoq lampasi, L-lazer nurini  sochuvchi linza, D-kichik tirqishli  diafragma,F-5-fotoelement,NS-neytral svetofiltr.











42- rasm.    Yoqut    lazerining ifodalovchi pichkali rejimini ifodalovchi ossillogramma.











43- rasm. Yoqut lazeri generasiyasining spektrini o’rganish sxemasi

